पाएं अपने शहर की ताज़ा ख़बरें और फ्री ई-पेपरडाउनलोड करें
कांगड़ा के जवाली में एक व्यक्ति ने कोर्ट कॉम्पलेक्स के पीछे झाड़ियों के पास फंदा लगाकर आत्महत्या कर ली। पता चला है कि वह शराब पीने का आदी था और इसी लत के कारण आए दिन घर में झगड़ा होता था। मरने से पहले उसने पत्नी को कहा कि अब रोज-रोज टोकने की जरूरत नहीं पड़ेगी और फिर यह खौफनाक कदम उठा लिया।
मृतक की पहचान 50 वर्षीय यशपाल सिंह पुत्र गंदीप सिंह निवासी वार्ड नंबर तीन कैहरियां के रूप में हुई है। जानकारी के मुताबिक यशपाल कल देर रात से गायब था। परिवार के सदस्यों व प्रधान सहित स्थानीय निवासियों ने दोबारा फिर सुबह उसकी तलाश जारी की तो मृतक व्यक्ति के घर से करीब सात आठ सौ मीटर कोर्ट कॉम्पलेक्स के पीछे झाड़ियों में आम के पेड़ में लटका मिला।
DSP सिद्धार्थ शर्मा और SHO रामपाल अन्य पुलिस कर्मियों सहित मौके पर पहुंचे और शव को नीचे उतारकर पोस्टमॉर्टम के लिए भिजवाया। पुलिस के प्रारंभिक जांच के लगा रहा है कि यह मामला आत्महत्या का है, क्योंकि व्यक्ति आर्थिक स्थिति के कारण मानसिक रूप से परेशान था।
मिली जानकारी के मुताबिक यशपाल कांगड़ा में ही स्टील फैक्ट्री में कार्यरत था, जो एक-दो दिन छुट्टी पर घर आया था। शनिवार सुबह वापस जाना था। मृतक की एक बेटी और एक बेटा है। बेटी की शादी हो चुकी है और बेटा 12वीं कक्षा में पढ़ता है। पत्नी ने रोते हुए कहा जाती बार इतना ही कह गए कि अब मैं शराब नहीं पीया करूंगा। मुझे यह कहने की जरूरत नहीं पड़ेगी कि आप शराब न पीयो।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn